**Latvijas čempionātā startēs 71 sportists**

2017./2018. gada sacensību sezona piektdien, 2. martā, Siguldas bobsleja un kamaniņu trasē noslēgsies ar Latvijas čempionātu kamaniņu sportā, kur tiks noskaidroti labākie visās vecuma grupās.

1. martā Siguldā aizvadīti oficiālie treniņbraucieni, kuros, pateicoties aukstajam laikam un ātrajam ledum, virkne sportistu uzstādīja savus personīgos trases rekordus. Sacensībās piedalīsies teju visi šobrīd spēcīgākie kamaniņu braucēji Latvijā. Riks Kristens Rozītis joprojām atkopjas pēc decembrī gūtās rokas traumas.

Dāmu konkurencē visātrāk trasi veica Elīza Cauce, finišējot ar laiku 41.945, bet starp vīriem Kristeram Aparjodam 47.946. Divvietīgo ekipāžu konkurencē ātrākie Andris un Juris Šici, kuri finišēja pēc 45.511 sekundēm.

Sacensību programma:

**02.03.2018.**

14:00 2 Sacensību braucieni - Vīrieši, Juniori, Divvietīgās ekipāžas, Sievietes, Juniores, Jaunieši „A”,
15:10 2 Sacensību braucieni - Divvietīgās ekipāžas – Juniori, Jaunietes „A”, Jaunieši „B
16:00 2 Sacensību braucieni - Divvietīgās ekipāžas – Jaunieši „A”, Jaunietes „B”, Jaunieši „C”, Jaunietes „C”
18:00 Apbalvošana (Finiša ēkas preses konferenču telpā)